6.4.2022
SL
Uradni list Evropske unije
C 152/175
Mnenje Evropskega ekonomsko-socialnega odbora – Predlog direktive Evropskega parlamenta in Sveta o spremembi Direktive 2003/87/ES o vzpostavitvi sistema za trgovanje s pravicami do emisije toplogrednih plinov v Uniji, Sklepa (EU) 2015/1814 o vzpostavitvi in delovanju rezerve za stabilnost trga za sistem Unije za trgovanje z emisijami toplogrednih plinov ter Uredbe (EU) 2015/757 (COM(2021) 551 final – 2021/0211 (COD)) Predlog sklepa Evropskega parlamenta in Sveta o spremembi Sklepa (EU) 2015/1814 glede količine pravic za vključitev v rezervo za stabilnost trga za sistem Unije za trgovanje z emisijami toplogrednih plinov do leta 2030 (COM(2021) 571 final – 2021/0202 (COD)) (2022/C 152/29)
Poročevalec: Thord Stefan BACK
Zaprosilo
Evropski parlament, 13. 9.
2021 Svet, 20. 9.
2021
Pravna podlaga
člen 192(1) in člen 304 Pogodbe o delovanju Evropske unije
Pristojnost
strokovna skupina za kmetijstvo, razvoj podeželja in okolje
Datum sprejetja mnenja strokovne 25. 11.
2021 skupine Datum sprejetja mnenja na plenar­ 8. 12.
2021 nem zasedanju Plenarno zasedanje št.
565
Rezultat glasovanja (za/proti/vzdržani)
219/3/13
1.
Sklepi in priporočila 1.1 Evropski ekonomsko-socialni odbor (EESO) pozdravlja ambicijo po hitrejšem in večjem zmanjšanju emisij CO2, s čimer bi dosegli cilje, določene v evropskih podnebnih pravilih in evropskem zelenem dogovoru, ter v celoti podpira krovni cilj 55-odstotnega zmanjšanja emisij CO2 do leta 2030 in ogljično nevtralnega gospodarstva do leta 2050.
1.2 EESO izraža podporo predlaganim ukrepom, zato meni, da je tudi izjemno pomembno, da se problemi, povezani s predvidenim prehodom, ustrezno obravnavajo in rešijo.
To je po njegovem mnenju glavni pogoj za uspeh.
1.3 Pomembno je torej, da se zelo skrbno analizirajo morebitne negativne posledice predlaganih ukrepov za konkurenčnost evropske industrije in ponudnikov storitev, tako v ogljično intenzivnih sektorjih kot na splošno, ter sprejmejo ukrepi, s katerimi bi se čim bolj preprečili negativni učinki na gospodarstvo in negativni družbeni učinki, kot so brezposelnost, energetska revščina in revščina na področju mobilnosti.
1.4 EESO je seznanjen s tem, da so sredstva, ki bodo na voljo za strokovno izpopolnjevanje in prekvalifikacijo ter za obravnavo negativnih družbenih učinkov, ki jih prinaša predlog o ETS, odvisna od odločitev o predlogih, ki jih morata sozakonodajalca še odobriti, vključno z vzpostavitvijo Socialnega sklada za podnebje.
Čeprav te predloge same po sebi odobrava, še vedno dvomi, da bo na voljo dovolj sredstev, tudi če bodo predlogi financiranja odobreni brez bistvenih sprememb.
1.5 Treba je tudi razmisliti o načinu, kako se podnebna vprašanja obravnavajo po svetu, in preprečiti razlike, ki bi lahko evropska podjetja postavile v slabši položaj.
EESO v zvezi s tem med drugim opozarja na svoje mnenje o mehanizmu za ogljično prilagoditev na mejah (CBAM).